ระเบียบสำนักงานคณะกรรมการการศึกษาขั้นพื้นฐานระเบียบสำนักงานคณะกรรมการการศึกษาขั้นพื้นฐานว่าด้วยการโอนกรรมสิทธิ์ที่ดินที่สถานศึกษารับบริจาคแล้วยังมิได้ใช้ประโยชน์ในที่ดินซึ่งที่ดินอยู่ห่างไกลหรือไม่ติดกับที่ตั้งสถานศึกษา หรือเข้าไปใช้ประโยชน์ในที่ดินมิได้พ.ศ. ๒๕๕๘[๑] โดยเห็นเป็นการสมควรกำหนดระเบียบการโอนกรรมสิทธิ์ที่ดินที่สถานศึกษารับบริจาคแล้วยังมิได้ใช้ประโยชน์ในที่ดินซึ่งที่ดินอยู่ห่างไกล หรือไม่ติดกับที่ตั้งสถานศึกษาหรือเข้าไปใช้ประโยชน์ในที่ดินมิได้ของสถานศึกษาขั้นพื้นฐานที่เป็นนิติบุคคลให้เป็นไปในแนวทางเดียวกันอาศัยอำนาจตามระเบียบสำนักงานคณะกรรมการการศึกษาขั้นพื้นฐานว่าด้วยการบริหารจัดการอสังหาริมทรัพย์ของสถานศึกษาขั้นพื้นฐานของรัฐที่เป็นนิติบุคคลในสังกัดเขตพื้นที่การศึกษา พ.ศ. ๒๕๕๑และคู่มือดำเนินการเกี่ยวกับที่ราชพัสดุและที่ดินประเภทอื่นตามหนังสือสำนักงานคณะกรรมการการศึกษาขั้นพื้นฐานที่ ศธ ๐๔๐๐๒/ว๖๗๘ ลงวันที่ ๑๕มีนาคม ๒๕๕๖ จึงวางระเบียบไว้ดังต่อไปนี้ข้อ ๑ ระเบียบนี้เรียกว่าระเบียบสำนักงานคณะกรรมการการศึกษาขั้นพื้นฐานว่าด้วยการโอนกรรมสิทธิ์ที่ดินที่สถานศึกษารับบริจาคแล้วยังมิได้ใช้ประโยชน์ในที่ดินซึ่งที่ดินอยู่ห่างไกล หรือไม่ติดกับที่ตั้งสถานศึกษาหรือเข้าไปใช้ประโยชน์ในที่ดินมิได้ พ.ศ. ๒๕๕๘ข้อ ๒ ระเบียบนี้ให้ใช้บังคับตั้งแต่วันถัดจากวันที่ลงนามประกาศเป็นต้นไปข้อ ๓ ในระเบียบนี้สถานศึกษา หมายความว่าสถานศึกษาขั้นพื้นฐานของรัฐที่เป็นนิติบุคคลในสังกัดเขตพื้นที่การศึกษาและหมายความรวมถึงสถานศึกษาเฉพาะความพิการของรัฐที่เป็นนิติบุคคลตามกฎหมายการศึกษาสำหรับคนพิการที่ดิน หมายความว่าที่ดินที่สถานศึกษารับบริจาคแล้วยังมิได้เข้าไปใช้ประโยชน์ ซึ่งที่ดินอยู่ห่างไกลหรือไม่ติดกับที่ตั้งสถานศึกษา หรือเข้าไปใช้ประโยชน์ในที่ดินมิได้ข้อ ๔ ระเบียบนี้ให้ใช้บังคับแก่การโอนกรรมสิทธิ์ที่ดินที่สถานศึกษารับบริจาคแล้วยังมิได้เข้าไปใช้ประโยชน์ซึ่งที่ดินอยู่ห่างไกล หรือไม่ติดกับที่ตั้งสถานศึกษาหรือเข้าไปใช้ประโยชน์ในที่ดินมิได้ข้อ ๕ การโอนกรรมสิทธิ์ที่ดินกระทำได้แต่โดยการขาย การแลกเปลี่ยน และการโอนคืนให้แก่ผู้บริจาคหรือทายาทโดยจะต้องได้รับความเห็นชอบจากคณะกรรมการสถานศึกษาขึ้นพื้นฐานของสถานศึกษากรณีการโอนกรรมสิทธิ์ที่ดินกระทำโดยการขายและการแลกเปลี่ยนให้ทำความตกลงกับผู้บริจาคหรือทายาทเพื่อเปลี่ยนวัตถุประสงค์จากการเข้าใช้ประโยชน์ในที่ดินเป็นการขายโดยนำรายได้มาใช้ประโยชน์ตามวัตถุประสงค์ของผู้บริจาคและการแลกเปลี่ยนเพื่อเป็นประโยชน์ในการใช้ที่ดินตามวัตถุประสงค์ของผู้บริจาคข้อ ๖ ในการขอความเห็นชอบจากคณะกรรมการการศึกษาขั้นพื้นฐานของสถานศึกษาให้ผู้อำนวยการสถานศึกษาแต่งตั้งคณะกรรมการขึ้นคณะหนึ่ง ประกอบด้วย คณะกรรมการภาคี๔ ฝ่าย คือ ผู้แทนครู ผู้แทนผู้ปกครอง ผู้แทนชุมชน ผู้แทนนักเรียนเพื่อพิจารณาและเสนอความเห็นต่อคณะกรรมการสถานศึกษาขั้นพื้นฐานของสถานศึกษาทั้งนี้ ให้คณะกรรมการภาคี ๔ ฝ่ายพิจารณานโยบายของสำนักงานคณะกรรมการการศึกษาขั้นพื้นฐาน ในการพัฒนาที่ดินเพื่อจัดหารายได้ของสถานศึกษาส่งเสริมและพัฒนาการจัดการศึกษาของสถานศึกษาให้มีคุณภาพและศักยภาพในการพัฒนานักเรียนการพัฒนาจัดการศึกษามีความจำเป็นที่จะต้องใช้ทรัพยากรในการส่งเสริมการพัฒนาดังกล่าวและรายได้ของสถานศึกษา เป็นปัจจัยที่สำคัญอย่างยิ่งในการจัดหาทรัพยากรที่ใช้สนับสนุนและส่งเสริมการศึกษาการจัดหาประโยชน์จากที่ดินเป็นรายได้สถานศึกษาถือเป็นหนทางที่จะได้มาซึ่งรายได้ของสถานศึกษาจึงมีความจำเป็น จะต้องดำเนินการจัดหาประโยชน์ที่ดินให้ถูกต้องและเหมาะสมแต่อย่างไรก็ตามหากคณะกรรมการภาคี ๔ ฝ่าย พิจารณาแล้วจะต้องขายแลกเปลี่ยนและการโอนคืนให้แก่ผู้บริจาคหรือทายาทต้องรายงานเหตุผลและความจำเป็นให้คณะกรรมการสถานศึกษาขั้นพื้นฐานข้อ ๗ การขายและการแลกเปลี่ยนที่ดินให้คณะกรรมการตามข้อ ๖กำหนดมูลค่าของที่ดินโดยประเมินจากราคาที่คาดว่าจะเป็นราคาซื้อขายจริงในท้องตลาดในปัจจุบันและให้คำนึงถึงสภาวการณ์ทางเศรษฐกิจ สภาพและที่ตั้งของที่ดินมูลค่าเพิ่มของที่ดินในกรณีที่จะนำไปผนวกเข้ากับที่ดินของบุคคลอื่นที่ตั้งอยู่ติดกัน รวมทั้งความเหมาะสมและปัจจัยที่สำคัญอื่น ๆที่จะทำให้เกิดประโยชน์สูงสุด แก่ทางราชการในกรณีที่เห็นเป็นการสมควรเพื่อประโยชน์ในการกำหนดมูลค่าของที่ดินตามวรรคหนึ่งจะให้สถาบันวิชาชีพหรือบริษัทที่ปรึกษาทางด้านการประเมินอสังหาริมทรัพย์ทำการศึกษาและประเมินราคาที่ดินเพื่อนำมาใช้เปรียบเทียบกับมูลค่าที่กำหนดไว้ก็ได้ข้อ ๘ การขายและการแลกเปลี่ยนที่ดิน ให้กระทำโดยวิธีตกลงราคาแต่ราคาขายต้องไม่ต่ำกว่ามูลค่าของราคาประเมินที่กำหนดตามข้อ ๗และจะต้องได้รับอนุมัติจากผู้อำนวยการสถานศึกษาโดยรายได้ที่ได้รับส่งเป็นรายได้สถานศึกษาและให้ใช้จ่ายเงินได้ตามวัตถุประสงค์ของผู้บริจาคเท่านั้นตามระเบียบสำนักงานคณะกรรมการการศึกษาขั้นพื้นฐานว่าด้วยการบริหารจัดการเกี่ยวกับเงินรายได้สถานศึกษาขั้นพื้นฐานที่เป็นนิติบุคคลในสังกัดเขตพื้นที่การศึกษา พ.ศ. ๒๕๔๙ข้อ ๙ ที่ดินที่จะนำมาแลกเปลี่ยนอย่างน้อยต้องมีคุณลักษณะเบื้องต้น ดังต่อไปนี้(๑) ตั้งอยู่ติดกับทางหลวงหรือทางสาธารณะที่สะดวกแก่การคมนาคมหรือตั้งอยู่ติดกับที่ดินที่ตั้งสถานศึกษาปัจจุบันที่มีทางเข้าออกสู่ทางหลวงหรือทางสาธารณะอยู่แล้ว(๒) สามารถนำมาใช้ประโยชน์ในทางราชการได้ตามความมุ่งหมายโดยไม่ขัดต่อกฎหมายว่าด้วยการผังเมืองหรือกฎหมายอื่น(๓) มีขนาดเหมาะสม หรือเมื่อนำไปผนวกเข้ากับที่ดินที่ตั้งสถานศึกษาปัจจุบันที่ติดกันแล้วจะมีขนาดเหมาะสมจะนำมาใช้ประโยชน์ในทางราชการได้การพิจารณากำหนดมูลค่าของที่ดินที่จะนำมาแลกเปลี่ยนกับที่ดินที่สถานศึกษารับบริจาคให้ใช้หลักเกณฑ์ตามข้อ ๗ โดยอนุโลมข้อ ๑๐ การให้ที่ดินจะกระทำได้เฉพาะการโอนคืนให้แก่ผู้บริจาคหรือทายาทและจะต้องได้รับอนุมัติจากผู้อำนวยการสถานศึกษาด้วยข้อ ๑๑ การโอนกรรมสิทธิ์ที่ดินคืนให้แก่ผู้บริจาคหรือทายาทจะกระทำได้เมื่อสถานศึกษาไม่ประสงค์จะใช้ประโยชน์ในที่ดินที่สถานศึกษารับบริจาคนั้นตามวัตถุประสงค์ของผู้บริจาคหรือมิได้ใช้ประโยชน์ตามวัตถุประสงค์ของผู้บริจาคภายในระยะเวลาที่ผู้ยกให้กำหนดไว้หรือภายในห้าปีนับแต่วันที่มีการบริจาคที่ดินนั้นให้แก่สถานศึกษาข้อ ๑๒ ในกรณีที่ปรากฏแก่ผู้บริจาคหรือทายาทว่าสถานศึกษามิได้ใช้ประโยชน์ในที่ดินที่สถานศึกษารับบริจาคตามวัตถุประสงค์ของผู้บริจาคภายในระยะเวลาที่ผู้บริจาคกำหนดไว้หรือภายในห้าปีนับแต่วันที่มีการบริจาคที่ดินนั้นให้แก่สถานศึกษาผู้บริจาคหรือทายาทอาจขอที่ดินที่สถานศึกษารับบริจาคนั้นคืนได้โดยทำเป็นหนังสือยื่นต่อสถานศึกษาที่เป็นผู้ดูแลรักษาหรือใช้ประโยชน์ในที่ดินที่สถานศึกษารับบริจาคข้อ ๑๓ ในกรณีที่สถานศึกษาประสงค์จะใช้ประโยชน์ในที่ดินตามวัตถุประสงค์ของผู้บริจาคแต่ไม่สามารถใช้ประโยชน์ได้ทันกำหนดเวลา หรือประสงค์จะเปลี่ยนแปลงการใช้ประโยชน์ต่างไปจากวัตถุประสงค์ของผู้บริจาคให้สถานศึกษาที่ประสงค์จะใช้ประโยชน์ในที่ดินนั้นทำความตกลงกับผู้บริจาคหรือทายาทเพื่อขอขยายระยะเวลาหรือเปลี่ยนแปลงวัตถุประสงค์แล้วแต่กรณี ก่อนครบกำหนดเวลาตามที่ผู้บริจาคกำหนดไว้ หากผู้บริจาคหรือทายาทมิให้ความยินยอมจนล่วงพ้นกำหนดเวลาตามที่ผู้บริจาคกำหนดไว้ก็ให้ดำเนินการโอนกรรมสิทธิ์ที่ดินคืนให้แก่ผู้บริจาคหรือทายาทต่อไปข้อ ๑๔ การโอนกรรมสิทธิ์ที่ดินตามข้อ๗ และข้อ ๑๐ ให้ดำเนินการ ณ สำนักงาน ที่ดินจังหวัดข้อ ๑๕ ให้เลขาธิการคณะกรรมการการศึกษาขั้นพื้นฐานเป็นผู้รักษาการตามระเบียบนี้ประกาศณ วันที่ ๒๐ กรกฎาคม พ.ศ. ๒๕๕๘กมล รอดคล้ายเลขาธิการคณะกรรมการการศึกษาขั้นพื้นฐานปริยานุช/ผู้จัดทำ๑๘ กันยายน๒๕๕๘ปุณิกา/ผู้ตรวจ๘ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนที่ ๙๕ ง/หน้า ๑/๑๐ กันยายน ๒๕๕๘